Държавен вестник, бр. 40, 2020 г., стр. 73

БРОЙ  40	
Д Ъ Р Ж А В Е Н  В Е С Т Н И К 	
СТР.  73  
5. енергия, закупена/продадена от/на съ­
седни енергийни системи, чрез Европейската 
платформа за процедурата по уравняване на 
дисбалансите;
6. непроизведената електрическа енергия 
вследствие на активирани инсталации на 
потребители и/или агрегирани съоръжения/
обекти от бавен (студен) резерв за заместване, 
интегрално за всеки период на диспечиране.“
§ 72. В чл. 116 се правят следните изме­
нения и допълнения:
1. В ал. 1 думата „диспечирани“ се заменя 
с „диспечируеми“.
2. В ал. 2 думите „диспечеруеми товари“ 
се заменят с „диспечируеми товари и/или аг­
регирани диспечируеми съоръжения/обекти“.
3. Създава се ал. 3:
„(3) Агрегатори на група от обекти, изпъл­
нили изискванията на тези правила, могат да 
станат доставчици на балансиращия пазар с 
предоставяне на енергия от бърз (минутен) 
и/или бавен (студен) резерв за заместване.“
§ 73. В чл. 117 се правят следните изме­
нения и допълнения:
1. В ал. 1 думите „и/или третично“ се 
заличават, а след думата „регулиране“ се 
добавя „и/или бърз (минутен) и/или бавен 
(студен) резерв за заместване“.
2. В ал. 2 след думата „енергия“ се добавя 
„и агрегаторите на група от обекти“.
§ 74. Създава се чл. 118а:
„Чл. 118а. (1) Агрегаторът на група от 
обекти преминава процедура за регистрация 
и предоставя писмено заявление до незави­
симия преносен оператор съгласно утвърден 
образец, към което се прилага списък на 
всички обекти в групата и цялата съответна 
техническа информация.
(2) Агрегатори могат да бъдат и координа­
торите на стандартни балансиращи групи и/
или производители на електрическа енергия.
(3) Всички членове в групата на агрега­
тора декларират, че за времето на действие 
на договора с агрегатора няма да променят 
принадлежността към тази група.
(4) Независимият преносен оператор съз­
дава виртуален диспечируем обект за групата 
на агрегатора. Агрегаторът е на диспечерско 
управление от Централното диспечерско 
управление, има връзка към SCADA/EMS 
в реално време или подава данни в Цен­
тралното диспечерско управление в реално 
време и поддържа денонощно дежурство и 
готовност за предоставяне на балансираща 
енергия, активирана от независимия прено­
сен оператор.“
§ 75. В чл. 119 в края на изречението 
се добавят думите „и регистър на коорди­
наторите, получили статут на агрегатори, 
доставчици на балансиращия пазар“.
§ 76. В чл. 126 се правят следните изме­
нения и допълнения:
1. В ал. 1 думите „разпределителните 
предприятия“ се заменят с „електроразпре­
делителните мрежи“.
2. В ал. 3, изречение второ думите „пред­
ложена в договорите по чл. 131 или в пред­
ложенията за балансиране“ се заличават.
§ 77. В чл. 128 се правят следните изме­
нения и допълнения:
1. Алинея 1 и 3 се заличават.
2. Алинея 2 се изменя така:
„(2) Разходите/приходите на независимия 
преносен оператор от участие в Европейската 
платформа за процедурата по уравняване на 
дисбалансите се отнасят към ползвателите 
на мрежата чрез механизма на балансира­
щия пазар.“
§ 78. Член 129 се изменя така:
„Чл. 129. (1) Независимият преносен опера­
тор осигурява резерв за първично регулиране 
от солидарното участие на група агрегати 
чрез сключени договори между независимия 
преносен оператор и регистрираните достав­
чици на този резерв въз основа на тръжни 
процедури.
(2) Независимият преносен оператор оси­
гурява бавен (студен) резерв за заместване 
чрез сключени договори между независимия 
преносен оператор и регистрираните достав­
чици на този резерв въз основа на тръжни 
процедури.
(3) Регистрираните доставчици на резерв 
за първично регулиране са задължени да 
участват на всяка една тръжна процедура, 
обявена от независимия преносен оператор.
(4) При неизпълнение на задълженията 
по ал. 3 независимият преносен оператор 
служебно класира съответния доставчик с 
цена „0“ (нула) лв./MW*h.
(5) Независимият преносен оператор за­
плаща на доставчиците на резерв за първично 
регулиране договорения диапазон за разпо­
лагаемост за участие в първично регулиране 
по цена, определена от тръжния процес за 
съответния период на доставка.
(6) За всеки регулаторен период комисията 
определя пределни разходи на независимия 
преносен оператор за тръжните процедури, 
организирани от него.“
§ 79. Член 131 се изменя така:
„Чл. 131. (1) Всички регистрирани дос­
тавчици на резерв за вторично регулиране 
са задължени да предлагат този резерв на 
тръжните процедури, организирани от неза­
висимия преносен оператор при договорени 
цени за разполагаемост и регулираща енергия.
(2) При неизпълнение на задълженията 
по ал. 1 независимият преносен оператор 
служебно класира съответния доставчик с 
цена „0“ (нула) лв./MW*h.